钦定古今图书集成/明伦汇编/氏族典/第232卷 > 杨暄
## 钦定古今图书集成/明伦汇编/氏族典/第232卷 > 杨暄

按《明外史杨暄传》：“暄，高平人，崇祯十三年进士，渭南
知县。十六年，李自成入关，抵渭南，暄已擢兵部主事，
未行，与学官蔡某者同守。会举人王命诰开门迎贼，
暄被缚，索印不予，诟骂死，学官亦死之。贼遂陷西安
属邑，蒲城知县朱一统、县丞姚启崇亦死焉。有朱迥
滼者，沈府宗室也，为白水知县。贼潜入城，与学官魏”
岁史、刘进并被难。